સંગીત, નૃત્ય, નાટ્ય અને કાવ્યમાં મનોરંજન અને સર્જનનો બેવડો આનંદ છે. શૃંગાર અને સૌંદર્યને સુરુચિપૂર્વક રજુ કરવા સાથે સાંપ્રત સમયનાં દૂષણો અને સમસ્યાઓને ચોટદાર વ્યંગાત્મક રીતે રજુ કરવાની શક્તિ આ માધ્યમોમાં છે. તેમાં મનોરંજન અને સર્જનનો બેવડો આનંદ છે. સર્જક અને દર્શક બેઉનું સંસ્કરણ થાય છે. રચયિતા ઊર્મિઓની સૌષ્ઠવયુક્ત અભિવ્યક્તિ દ્વારા હળવાશ અને પ્રફુલ્લિતતાની અનુભૂતિ કરે છે. તો બીજી બાજુ દર્શક પોતાના મનોભાવોને કૃતિમાં સ્થાન મળતું જોઇને સધિયારો અનુભવે છે અને આનંદ પ્રાપ્ત કરે છે.